CELEX: 32018D0726(01)
Language: fi
Date: 2018-07-18 00:00:00
Title: Komission päätös, annettu 18 päivänä heinäkuuta 2018, ehdotetusta kansalaisaloitteesta ”Pysyvä Euroopan unionin kansalaisuus”

26.7.2018   
               
               
                  FI
               
               
                  Euroopan unionin virallinen lehti
               
               
                  C 264/4
               
            
         KOMISSION PÄÄTÖS,
         annettu 18 päivänä heinäkuuta 2018,
         ehdotetusta kansalaisaloitteesta ”Pysyvä Euroopan unionin kansalaisuus”
         (Ainoastaan englanninkielinen teksti on todistusvoimainen)
         (2018/C 264/05)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,
         sekä katsoo seuraavaa:
         
                     (1)
                  
                  
                     Ehdotetun kansalaisaloitteen ”Pysyvä Euroopan unionin kansalaisuus” (Permanent European Union Citizenship) aihe liittyy seuraavaan: ”Euroopan unionin kansalaisuus”.
                  
               
                     (2)
                  
                  
                     Ehdotetun kansalaisaloitteen tavoitteet liittyvät seuraavaan: ”EU:n kansalaiset valitsevat Euroopan parlamentin ja osallistuvat sen työhön. Siten toteutetaan perussopimuksen mukaisia oikeuksia, vahvistetaan unionin demokratiaa ja lujitetaan unionin kansalaisuutta. Euroopan unionin tuomioistuin katsoo, että unionin kansalaisuus on jäsenvaltioiden kansalaisten ”perustavanlaatuinen asema” ja että brexit vie miljoonilta EU:n kansalaisilta tämän aseman sekä mahdollisuuden äänestää Euroopan parlamentin vaaleissa. Tämä huomioiden komissiota pyydetään ehdottamaan keinoja välttää EU:n kansalaisuuden ja oikeuksien kollektiivisen menettämisen riski ja vakuuttamaan kaikki EU:n kansalaiset siitä, että tällainen saavutettu asema ja siihen liittyvät oikeudet ovat pysyviä.”
                  
               
                     (3)
                  
                  
                     Euroopan unionista tehdyllä sopimuksella, jäljempänä ’SEU-sopimus’, vahvistetaan unionin kansalaisuuden merkitystä ja edistetään unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.
                  
               
                     (4)
                  
                  
                     Tämän vuoksi kansalaisaloitteen tekemistä varten vaadittavien menettelyjen ja edellytysten olisi oltava selkeitä, yksinkertaisia, käyttäjäystävällisiä ja oikeasuhteisia kansalaisaloitteen luonteeseen nähden siten, että rohkaistaan kansalaisten osallistumista ja tehdään unionista helpommin lähestyttävä.
                  
               
                     (5)
                  
                  
                     Perussopimusten soveltamiseksi voidaan antaa unionin säädös, joka koskee jäsenvaltioiden alueella laillisesti oleskelevien kolmansien maiden kansalaisten oikeuksia, mukaan lukien edellytykset, jotka koskevat liikkumis- ja oleskeluvapautta muissa EU:n jäsenvaltioissa. Vaikka tällaisella säädöksellä ei voida antaa äänioikeutta tai vaalikelpoisuutta Euroopan parlamentin vaaleissa sellaisen valtion kansalaisille, joka on eronnut unionista SEU-sopimuksen 50 artiklan nojalla, sillä voidaan antaa unionista eronneen valtion kansalaisille tiettyjä oikeuksia, jotka ovat samankaltaisia kuin unionin kansalaisten oikeudet liikkua ja oleskella vapaasti jäsenvaltioiden alueella. Lisäksi unionin kansalaiselle kuuluvat oikeudet voidaan turvata SEU-sopimuksen 50 artiklan nojalla tehtävässä sopimuksessa niille EU:n kansalaisille ja heidän perheenjäsenilleen, jotka ovat ennen jäsenvaltion eroamista unionista käyttäneet oikeuttaan liikkua vapaasti.
                  
               
                     (6)
                  
                  
                     Ehdotettu kansalaisaloite ei selvästi ylitä komission toimivaltaa tehdä ehdotus unionin säädökseksi perussopimusten soveltamiseksi asetuksen 4 artiklan 2 kohdan b alakohdan mukaisesti.
                  
               
                     (7)
                  
                  
                     Ehdotettu kansalaisaloite ”Pysyvä Euroopan unionin kansalaisuus” olisi sen vuoksi rekisteröitävä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Rekisteröidään ehdotettu kansalaisaloite ”Pysyvä Euroopan unionin kansalaisuus”.
         
         
            2 artikla
            Tämä päätös tulee voimaan 23 päivänä heinäkuuta 2018.
         
         
            3 artikla
            Tämä päätös on osoitettu ehdotetun kansalaisaloitteen ”Pysyvä Euroopan unionin kansalaisuus” järjestäjille (kansalaistoimikunnan jäsenille), joita edustavat Anthony SIMPSON ja Dexter WHITFIELD, jotka toimivat myös yhteyshenkilöinä.
         
         
            Tehty Brysselissä 18 päivänä heinäkuuta 2018.
            
               
                  Komission puolesta
               
               Frans TIMMERMANS
               
                  Ensimmäinen varapuheenjohtaja
               
            
         
         
            (1)  EUVL L 65, 11.3.2011, s. 1.